wickkiey/tamil-wikipedia-chunked huggingface dataset:
# சமானப் பகுதி

## பண்புகள்

*X* கணத்தின் ஒவ்வொரு உறுப்பு *x* -ம் அதன் சமானப்பகுதி [*x*] இன் ஒரு உறுப்பாகும். *X* கணத்தின் எந்த இரு சமானப் பகுதிகளும் ஒன்று சமமாக இருக்கும் அல்லது சேர்ப்பில்லாக் கணங்களாக இருக்கும். *X* கணத்தின் அனைத்து சமானப் பகுதிகளும் சேர்ந்து *X* இன் பிரிவினையாக அமையும்:  
*X* இன் ஒவ்வொரு உறுப்பும் ஒரேயொரு சமானப் பகுதியில் மட்டுமே இருக்கும். மறுதலையாக *X* இன் ஒவ்வொரு பிரிவும் ஒரு சமான உறவின் மூலம் கிடைக்கிறது. எனவே:  
*x* , *y* எனும் இரு உறுப்புகள் கணத்தின் ஒரே பிரிவைச் சேர்ந்ததாக இருந்தால், இருந்தால் மட்டுமே *x* ~ *y* ஆக இருக்க முடியும். அதாவது:  
:: *x* ~ *y* ⇔ [*x*] = [*y*].  
கணம் *X* இன் மீது வரையறுக்கப்பட்ட சமான உறவு ~ , *x* , *y* கணத்தின் இரு உறுப்புகள் எனில் பின்வரும் மூன்று கூற்றுகளும் சமானமானவை:  
- <math>x \sim y</math>
- <math>[x] = [y]</math>
- <math>[x] \cap [y] \ne \emptyset</math>.
# திருப்பல்லாண்டு வியாக்கியானம்

**திருப்பலலாண்டு வியாக்கியானம்** என்பது பெரியாழ்வார் திருமொழி முதல் நான்கு பத்துக்கும் எழுதப்பட்ட விரிவுரை ஆகும். பெரியவாச்சான் பிள்ளை நாலாயிர திவ்வியப் பிரபந்தம் நூல் முழுமைக்கும் மணிப்பிரவாள நடையில் வியாக்கியானம் எழுதினார். அவற்றில் பெரியாழ்வார் திருமொழி முதல் நான்கு பத்துக்கும் எழுதப்பட்ட உரை கிடைக்கவில்லை. இந்தப் பகுதிக்கு மட்டும் மணவாள மாமுனிகள் வியாக்கியானம் எழுதியிருக்கிறார்.  
இந்த உரை மணிப்பிரவாள நடையில் எழுதப்பட்டிருப்பினும் சில இடங்களில் நல்ல தமிழ்நடையும் இதில் அமைந்துள்ளது. எடுத்துக்காட்டு
:"முதல் பாட்டில் அவர் தொடர்ந்து வந்தபடி சொன்னார். இப்பாட்டில் தாம் மேல் விழுந்தபடி சொல்கிறார். திருவடிகளிலே தொடர்ந்த திருவுள்ளம் திருப்பரியட்டத்தின் மேல் சேர்ந்தபடி எங்ஙனே எனில், தான் அறிந்து சேரில் விசயத்தின் போக்கியத்துக்குக் குற்றமாம். ஆகையால் போக்கியத்துக்கு அளவுபட்டதும் அல்ல, ஆசைத் தலைமடிந்ததும் அல்ல. கடல் ஓதம் கிளர்ந்து அலைக்கப் புக்கால் உள்ளே கிடந்ததொரு துரும்பு கடலை அளவிட்டல்லவே கரை ஏறுவது. ஒரு திரை ஒரு திரையிலே ஏற வீசும் அத்தனையிறே"
# திருப்பாலைப்பந்தல் உலா

**திருப்பாலைப்பந்தல் உலா** என்னும் நூல் அரங்கேற்றப்பட்டது குறித்துத் திருப்பாலை ஊரில் உள்ள கல்வெட்டு குறிப்பிடுகிறது. சைவ எல்லப்ப நாவலர் சோழநாட்டிலிருந்து தொண்டை நாட்டுக்குச் சென்றபோது திருப்பாலைப்பந்தல் ஊர் வழியாகச் சென்றார். இவ்வூர் மக்கள் தம் ஊரிலுள்ள பெருமான்மீது ஓர் உலாநூல் பாடித்தர வேண்டும் என வேண்டினர். அவர்களின் வேண்டுகோளுக்கு இணங்க எல்லப்ப நாவலர் இந்த நூலைப் பாடி அரங்கேற்றினார். அதனைப் பாராட்டி இவருக்கு மனையும், நிலமும் வழங்கிச் சிறப்பு செய்தது பற்றியும், அத்துடன் சாமி நிவேதனத்தில் ஒரு பகுதி நாள்தோறும் வழங்கப்பட்டது பற்றியும் கல்வெட்டில் குறிக்கப்பட்டுள்ளது.  
இக் கல்வெட்டில் இந்த ஆசிரியரின் பெயர் 'உண்ணாமுலை நயினார் புதல்வரான காலிங்கராய எல்லப்ப நயினார்' எனக் குறிக்கப்பபட்டுள்ளது.
# திருப்பாவை மூவாயிரப்படி

**திருப்பாவை மூவாயிரப்படி** என்னும் நூல் ஆண்டாள் திருப்பாவை நூலுக்கு எழுதப்பட்ட விரிவுரை. மணவாள மாமுனிகள் இதனை 13 ஆம் நூற்றாண்டில் எழுதினார். இந்த நூல் மணிப்பிரவாள நடையில் எழுதப்பட்டாலும் நல்ல தமிழ்நடை ஓட்டத்தையும் இதில் காணமுடிகிறது.  
திருப்பாவை 16 ஆம் பாடல் "நாயகனாய் நின்ற நந்தகோபன் உடைய கோயில் காப்பானே. கொடி தோன்றும் தோரண வாயில் காப்பானே" என்று தொடங்குகிறது. இதற்கு இந்த நூலில் உள்ள வியாக்கினப் பகுதி.
:"கொடி தோன்றும் தோரணவாசல் காப்பானே, மணிக் கதவம் தாள் திறவாய். ஆர்த்த ரக்ஷணத்துக்குக் கொடி கட்டித் தோரணமும் நட்டு வைத்தாற் போலே, பெண்கள் தடுமாற்றம் தீர முகம் தருகைக்கு அன்றோ உன்னை இங்கு வைத்தது, மணிக்கதவம் தாள் திறவாய்"
# வார்ப்புரு:Infobox FBI Ten Most Wanted

| caption = }  
| header1 = எப் பி ஐ-ஆல் தேடப்படும் முதல் பத்து குற்றவாளிகள்  
| label2 = Charges
| data2 = }  
| label3 = Reward
| data3 = }  
| label4 = Alias
| data4 = }  
| header5 = விளக்கம்  
| label6 = பிறப்பு
| data6 = }  
| label7 = இறப்பு
| data7 = }  
| label8 = இறப்பிற்கான காரணம்
| data8 = }  
| label9 = நாடு
| data9 = }  
| label10 = இனம்
| data10 = }  
| label11 = பால்
| data11 = }  
| label12 = உயரம்
| data12 = }  
| label13 = எடை
| data13 = }  
| label14 = தொழில்
| data14 = }  
| label15 = பெற்றோர்கள்
| data15 = }  
| label16 = உடன்பிறந்தவர்கள்
| data16 = }  
| label17 = துனை
| data17 = }  
| label18 = குழந்தைகள்
| data18 = }  
| header19 = தற்போதைய நிலை  
| label20 = Convictions
| data20 = }  
| label21 = Penalty
| data21 = }  
| label22 = Status
| data22 = }  
| label23 = இணைக்கப்பட்டது
| data23 = }  
| label24 =
| data24 =  
| label25 = எண்
| data25 = }  
| belowstyle = font-weight: bold; font-size: 100%;
| below =
}}<noinclude></noinclude>
# திருப்பிரவாசிரியர் தூக்கியல்

**திருப்பிரவாசிரியர் தூக்கியல்** என்னும் நூல் ஒன்பதாம் நூற்றாண்டில் தோன்றிய இலக்கண நூல். தொல்காப்பியம் காட்டும் 26 செய்யுள் உறுப்புகளில் ஒன்று தூக்கு. இந்த உறுப்பினை விளக்கும் தனி நூல் இது ஆகையால் தூக்கியல் என்னும் பெயரினைப் பெற்றுள்ளது. இதன் ஆசிரியர் பெயரைத் 'திருப்பிரவாசிரியர்' என இந்த நூலைக் குறிப்பிடும் உரைநூல்கள் குறிப்பிடுகின்றன. இந்தப் பெயரின் பொருள் விளங்கவில்லை. திருப்பெயர் ஆசிரியர் என்பதன் பிறழ்ச்சியாக இருக்கலாம் என மு. அருணாசலம் கருதுகிறார். தன் கருத்துக்கு உறுதுணையாகச் சில சான்றுகளையும் காட்டுகிறார். . இந்த நூல் கல்லாடரின் பாட்டியல் நூலுக்குக் காலத்தால் முந்தியது.  
##### இந்த நூல் கூறுவன
1
:பாடிய செய்யுள் பலநாள் கிடப்பின்
:கேடு என மொழிப கேட்போர் தமக்கே
2
:இளைய மகளிரது இயம்பின என்பது
:திருவிளவாசிரியர் தூக்கிய ஆகலின்
3
:திருவின் ஆசிரியர் தூக்கியல் உரைத்தன
:பாவையும் இயற்பெயர்க்கு அல்லது
:பொருத்தம் வேண்டார் புலமையோரே
# பாளையங்கோட்டை மத்திய சிறைச்சாலை

பாளையங்கோட்டை மத்திய சிறைச்சாலை அல்லது பாளையங்கோட்டை சிறை என்பது தமிழ்நாட்டின் திருநெல்வேலி நகரிலுள்ள வரலாற்றுச் சிறப்பு மிக்க மத்திய சிறைச்சாலை ஆகும். இந்தச் சிறையானது தற்பொழுது தமிழ்நாடு சிறைத்துறையின் கட்டுப்பாட்டிலுள்ளது.
# பாளையங்கோட்டை மத்திய சிறைச்சாலை

## வரலாறு

இந்த சிறைச்சாலை 1880ல் கட்டப்பட்டது. 1929 வரை மாவட்டச்சிறையாக செயல்பட்டு வந்தது. 1929 முதல் சிறுவர் சீர்திருத்தப் பள்ளியாக மாற்றப்பட்டது. பின் அங்கிருந்து சிறுவர் சீர் திருத்தப்பள்ளி புதுக்கோட்டைக்கு மாற்றப்பட்டது. இந்தியா சுதந்திரம் அடைந்த பின்னர் ஏப்ரல் 1, 1968 முதல் மத்திய சிறைச்சாலையாக செயல்பட்டு வருகிறது.
# பாளையங்கோட்டை மத்திய சிறைச்சாலை

## சுதந்திர போராட்டத்தில் சிறையின் பங்கு

இந்தப் பழைமையான சிறைச்சாலை இந்தியாவில் ஆங்கிலேயர் ஆட்சிக்காலத்தில் இந்தியாவின் விடுதலைக்காக போராடும் வீரர்களை அடைத்து வைக்கப் பயன்படுத்தப்பட்டது. சுப்பிரமணிய சிவா, வ.உ.சிதம்பரனார் போன்றோர் இந்த சிறையில் அடைக்கப்பட்டனர்.
# பாளையங்கோட்டை மத்திய சிறைச்சாலை

## தற்போதைய நிலை

தமிழகத்திலுள்ள பெரிய சிறைச்சாலைகளில் ஒன்றாக விளங்குகிறது. இங்கு கொடுங்குற்றம் புரிந்தோர், அரசியல் கைதிகள் போன்றோரை அடைத்து வைக்கின்றனர். இதனால் இங்கு பாதுகாப்பு கெடுபிடிகள் தீவிரமாக கடைபிடிக்கப்படுகிறது. சிறை வளாகத்தைச் சுற்றிலும் உயர்ந்த கோட்டை மதில்களும், அதன் மேல் மின்னூட்டப்பட்ட இரும்புக்கம்பி வளையங்களும், 24 மணி நேர கண்காணிப்புக் கோபுரங்களும் உள்ளன. வளாகச்சுவரைச் சுற்றிலும் 10 அடிக்கு ஒரு காவலர் வீதம் நிறுத்தப்பட்டுள்ளனர்.
# பாளையங்கோட்டை மத்திய சிறைச்சாலை

## சிறை விபரம்

இந்த சிறை வளாகம் 117.75 ஏக்கரில் 47 அலகுகளுடனும், 297 அறைகளுடனும், 1332 கைதிகளை அடைத்து வைக்கும் திறன் கொண்டதாக எண்கோண வடிவில் உள்ளது.
# பாளையங்கோட்டை மத்திய சிறைச்சாலை

## வெளி இணைப்பு

- தமிழ்நாடு சிறைத்துறை
# துணை உலோக ஆக்சைடு குறைகடத்தி

)]]
**துணை உலோக ஆக்சைடு குறைகடத்தி** (*complementary metal oxide semiconductor*, CMOS) என்பது ஒருங்கிணைந்த சுற்றுகளைத் தயாரிப்பதற்குப் பயன்படும் ஒரு தொழில்நுட்பம் ஆகும். துணை உலோக ஆக்சைடு குறைகடத்தித் தொழில்நுட்பம் (CMOS technology) நுண்செயலிகள், நுண்கட்டுப்படுத்திகள், மாறாநிலைத் தற்காலிக நினைவகங்கள், இலக்க ஏரணச் சுற்றுகள் போன்றவைகளில் பயன்படுகிறது.  
அதுமட்டுமின்றி இத்தொழில்நுட்பம் தொடரிசைச் சுற்றுகளான படிம உணரிகள் (CMOS sensor), தரவு மாற்றிகள், மிகவும் ஒருங்கிணைக்கப்பட்ட செலுத்தி வாங்கிகள் போன்றவைகளிலும் பயன்படுகிறது. இக்குறைகடத்தித் தொழில்நுட்பத்தை முதன்முறையாக 1967இல் பிராங்க் வான்லாஸ் என்பவர் காப்புரிமை பெற்றார்.
# விக்கிப்பீடியா:ஆலமரத்தடி (தொழினுட்பம்)/தொகுப்பு01

## mw:Reference Tooltips

சில நாட்களுக்கு முன் இக்கருவி வேண்டுமென தகவலுழவன் ஒத்தாசைப் பக்கத்தில் கேட்டிருந்தார். ஆங்கில விக்கியில் இதனை இயல்பிருப்பாக அனைத்து பயனர்களுக்கும் வைத்துள்ளனர். தமிழ் விக்கியிலும் இக்கருவியை வைக்கலாமா? கருத்துகளைக் கூறவும். உங்கள் தனிப்பட்ட ஜாவாஸ்கிரிப்டில் பயன்படுத்த
<pre>
mw.loader.load('//en.wikipedia.org/w/index.php?title=MediaWiki:Gadget-ReferenceTooltips.js&action=raw&ctype=text/javascript');
mw.loader.load('//en.wikipedia.org/w/index.php?title=MediaWiki:Gadget-ReferenceTooltips.css&action=raw&ctype=text/css', 'text/css');</pre>
மேற்கண்டவற்றை உங்கள் jsல் சேர்க்கவும், நன்றி.--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 11:39, 19 ஆகத்து 2012 (UTC)  
- மதனாகரன் (பேச்சு) 12:27, 19 ஆகத்து 2012 (UTC)
- --செல்வா (பேச்சு) 13:58, 19 ஆகத்து 2012 (UTC)
- --<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 20:31, 19 ஆகத்து 2012 (UTC)
- ஸ்ரீகாந்த் (பேச்சு) 20:49, 19 ஆகத்து 2012 (UTC)
- தமிழ்க்குரிசில் (பேச்சு) 13:00, 23 ஆகத்து 2012 (UTC)
- --சஞ்சீவி சிவகுமார் (பேச்சு) 22:59, 24 ஆகத்து 2012 (UTC)
# விக்கிப்பீடியா:ஆலமரத்தடி (தொழினுட்பம்)/தொகுப்பு01

## mw:Reference Tooltips

### கருத்து

- பயனுள்ள கருவி. தமிழ் விக்கிப்பீடியாவில் வரிகளையும் மேற்கோள்களையும் பார்ப்பதற்கு மேலேயும் கீழேயும் சென்று பார்க்கும்போது நேரம் எடுக்கிறது.
இவ்வாறான கருவி இருப்பது பயனுள்ளதாக இருக்கும். --மதனாகரன் (பேச்சு) 12:27, 19 ஆகத்து 2012 (UTC)
:அப்படியே இதற்கு எளிதான பெயர் ஒன்றை யாரவது பரிந்துரைக்கவும்--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 12:52, 19 ஆகத்து 2012 (UTC)
::நூற்சுட்டி என்பது பொருந்தும், ஆனால் சுட்டப்படுவது நூலாக இல்லாமல், ஆவணம் போன்ற பிற பலவாகவும் இருக்கலாம் ஆகவே சான்றுச்சுட்டி, குறிப்புச்சுட்டி, மேற்கோள்சுட்டி என்றெல்லாம் கூறாமல், *மேற்சுட்டுக் கருவி* எனலாம். ஒரு சொல் அல்லது தொடரின் மேலெண்ணாக இருப்பதாலும், மேற்கொண்டு போய்ப் பார்த்து குறிப்பு அல்லது மேற்சான்றாக அறிவதாலும், மேற்ச்சுட்டுக் கருவி எனலாம். கருவியின் சுருக்கப்பெயராக *மேற்சுட்டி* என்றே கூறலாம்.--செல்வா (பேச்சு) 13:58, 19 ஆகத்து 2012 (UTC)  
மேற்சுட்டுகருவி என்றே வினைத்தொகையாகக் கூறலாம். --மதனாகரன் (பேச்சு) 14:07, 19 ஆகத்து 2012 (UTC)
- குறிப்புச்சுட்டி அல்லது அடிச்சுட்டி என்பது எனது பரிந்துரை. அடி என்பது வாக்கியம், கீழ்புறம், அடைக்கப்பட்டது என்றும் பொருளாகும். மேற்கோள் என்ற சொல் அனைத்துக்கும் பொருந்தாது. இங்கு நூல்களும் காட்டப்படுகிறது. --<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 20:38, 19 ஆகத்து 2012 (UTC)  
- பயனுள்ள கருவி. ஆங்கில மூலத்தை பிரதியெடுக்காமல் தமிழாக்கம் செய்ய இயலாது போல் இருக்கிறது. அவ்வப்போது ஆங்கில மூல மாற்றங்களை கவனித்து இற்றைப்படுத்துவது அவசியமாகிறது. ஸ்ரீகாந்த் (பேச்சு) 20:49, 19 ஆகத்து 2012 (UTC)
:அடிச்சுட்டி என்ற பெயர் நன்றாக உள்ளது. --மதனாகரன் (பேச்சு) 05:48, 20 ஆகத்து 2012 (UTC)  
::கருவி செயலாக்கம் செய்யப்பட்டுள்ளது, ஏதேனும் பிழை அல்லது வழு இருந்தால் தெரிவிக்கவும். நன்றி--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 04:55, 24 ஆகத்து 2012 (UTC)  
சரியாக வேலை செய்கின்றது. நன்றி <font>சண்முகம்</font><font color="#D7111F">ப7</font>! --மதனாகரன் (பேச்சு) 12:36, 24 ஆகத்து 2012 (UTC)
# விக்கிப்பீடியா:ஆலமரத்தடி (தொழினுட்பம்)/தொகுப்பு01

## பிற மொழிப் பெயர்களில் தமிழ் எழுத்து- பிழை??

ஆங்கில விக்கியில் பிற மொழி இணைப்புகளைப் பார்த்தபோது படத்தில் உள்ளவாறு காட்டியது. காரணம் என்ன? -தமிழ்க்குரிசில் (பேச்சு) 10:58, 22 ஆகத்து 2012 (UTC)  
:தவறாகத் தோன்றுகின்ற பக்கமொன்றின் தொடுப்பைத் தருமாறு கேட்டுக் கொள்கின்றேன். --மதனாகரன் (பேச்சு) 11:56, 22 ஆகத்து 2012 (UTC)
எல்லா பக்கங்களும் இப்படித்தான் தோன்றுகின்றன மதன். என் கணினியில் வயர்வாக்சை இலங்கைத் தமிழில் நிறுவியுள்ளேன். சில நாட்களாகவே இப்பிழை தோன்றுகிறது. வேறு எந்த மொழி விக்கிக்கு சென்றாலும், சில latin diacritics, தமிழ் எழுத்துகளாகத் தோன்றுகின்றன. Latha எழுத்துருவை இயல்பு எழுத்துருவாக வைத்துள்ளேன். ஒருவேளை, இதில் தமிழ் மற்றும் அடிப்படை எழுத்துருக்கள் மட்டுமே உள்ளதால் இவ்வாறு பிற எழுத்துருக்கள் மாற்றப்படுகின்றனவோ? அப்படி மாற்றப்பட்டாலும், முன்பு இதுபோல் இல்லையே! யாரோ ஒருங்குறியில் அல்லது தகுந்த இடத்தில் மாற்றியிருக்கக்கூடும். கூடுதல் தகவல்களை அளிக்க முடியவில்லை. -தமிழ்க்குரிசில் (பேச்சு) 12:10, 23 ஆகத்து 2012 (UTC)
:ஏனைய வலை மேலோடிகளில் உங்களுக்குச் சரியாகத் தெரியும் என நினைக்கின்றேன். நான் இண்டர்நெட்டு எக்சுப்புளோரர் 9ஐயே பயன்படுத்துகின்றேன். உங்கள் வயர்வாக்சில் எழுத்துருக்கள் தவறாக மாற்றியமைக்கப்பட்டதே இதற்குக் காரணம் என நினைக்கின்றேன். உங்கள் வயர்வாக்சில் *Help* என்பதன் கீழுள்ள *Troubleshooting Information* என்பதைத் தெரிவு செய்து, அதிலுள்ள *Reset Firefox* என்னும் ஆளியைச் சொடுக்கினால் சரி வரும் என நினைக்கின்றேன். --மதனாகரன் (பேச்சு) 12:30, 23 ஆகத்து 2012 (UTC)  
[] பாருங்கள். உங்கள் கணினியில் எப்படித் தெரிகிறது? பிற விக்கியிடை இணைப்புகளை சொடுக்கினால், அங்கேயும் தமிழ் கலந்த தலைப்பைக் காட்டி கட்டுரை இல்லையென்கிறது. மேலும், நான் தொகுத்த கட்டுரையிலும், தலைப்புகள் மாறியிருக்கின்றன. உதவுங்கள் -தமிழ்க்குரிசில் (பேச்சு) 15:11, 28 ஆகத்து 2012 (UTC)
:எனது கணினியில் சரியாகவே உள்ளது. வேறு உலாவிகளில் முயற்சி செய்து பாருங்கள். இண்டநெட்டு எக்சுப்புளோரரிலும் திறந்து பாருங்கள். அனைத்து உலாவிகளிலும் அவ்வாறா வருகின்றது? உங்கள் இயங்குதளத்தையும் (விண்டோசு இயங்குதளமா பயன்படுத்துகின்றீர்கள்?) இயங்குதளப் பதிப்பையும் அறிந்தால் உதவுவது இலகுவாக இருக்கும். --மதனாகரன் (பேச்சு) 06:30, 29 ஆகத்து 2012 (UTC)  
சில நாட்களுக்கு முன் நான் தொகுத்த விக்கிப்பீடியா:பயிற்சி பக்கத்தில், மேற்குறிப்பிட்ட பிழையால் தானியங்கிகள் அழிக்கப்பட்டிருப்பதைக் காண்க. இதனால் என் பங்களிப்பில் குறை வர வாய்ப்பு உள்ளது. :( மேலும், IE விரைவாகவும் சரியாகவும் இயங்கவில்லை. வேறு வழி கூறவும் -தமிழ்க்குரிசில் (பேச்சு) 13:10, 30 ஆகத்து 2012 (UTC)
:ஆப்பெரா, எப்பிக்கு, சபாரி போன்ற உலாவிகளைப் பயன்படுத்திப் பாருங்கள். --மதனாகரன் (பேச்சு) 09:51, 2 செப்டெம்பர் 2012 (UTC)
ஆப்பெரா சரியாக இயங்குவதில்லை. சரியானது எனத் தட்டச்சிட்டால், சனது என வருகிறது. எங்குமே தமிழ்த் தட்டச்சு சரியாக வேலை செய்வதில்லை. -தமிழ்க்குரிசில் (பேச்சு) 15:30, 27 செப்டெம்பர் 2012 (UTC)
:ஆப்பெராவிலும் சபாரியிலும் ஒலிபெயர்ப்பு முறையில் தட்டச்சிடுவதில் சிக்கல்கள் உள்ளன. எப்பிக்கைப் பயன்படுத்திப் பாருங்கள். --மதனாகரன் (பேச்சு) 11:41, 1 அக்டோபர் 2012 (UTC)
# விக்கிப்பீடியா:ஆலமரத்தடி (தொழினுட்பம்)/தொகுப்பு01

## தேவைகள்

1. புதிய பிரிவு என்பதனை விட, புதியத்தலைப்பு என்பது பொருத்தமாக இருக்கும். ஏனெனில், பல இடங்களில் **/உட்பொருள்/தலைப்பு/** என்றே அமைந்துள்ளது. எனவே,அதைப்போலவே இருப்பின் சீர்மையாக இருக்கும்.
1. படமிடும்போது, அடிக்கடி **** எனத் தட்டச்சு செய்யவேண்டியுள்ளது.தற்போதிருக்கும் தொகு சாளரத்தில் இருக்கும் குறிப்புகள் முழுமையற்றவை. மேம்படுத்துங்கள்.
1. தமிழ்விக்சனரியின் இப்பக்கத்தில் செய்துள்ளது போல, படமிடுவதற்கானக் குறிப்புகளை ஏற்படுத்துக. இதனால் பலரும் படமிடுதலை விரைவாக செய்திடல் இயலும்.
1. {.{புதுப்பயனர்}}வார்ப்புருவில் இருந்து நேரிடையாக, புதிய கட்டுரையைத்தொடங்குவதற்காக அமைந்துள்ள சாளரம் சரியாக வேலை செய்ய வில்லை.--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 19:15, 24 ஆகத்து 2012 (UTC)
# விக்கிப்பீடியா:ஆலமரத்தடி (தொழினுட்பம்)/தொகுப்பு01

## விக்சனரி:முதற்பக்கம்

விக்சனரியின் முதற்பக்கத்திலிருந்து, அதன் உரையாடல்பக்கத்திற்கு தத்தல் வழியே மாறமுடிகிறது. ஆனால், அந்த உரையாடல் பக்கத்திலிருந்து, மேலுள்ள தத்தல் வழியே முதற்பக்கத்திற்கு வர இயலவில்லை.இதனை சரி செய்வது எப்படி ?வழக்கமாக உள்ள கட்டுரை என்பதனை முதற்பக்கம் எனமாற்றி இருப்பர். வழிமாற்று செய்க.--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 06:32, 29 ஆகத்து 2012 (UTC)
:என்னால் வர முடிகின்றது. மேலேயுள்ள கட்டுரை என்பது வலைப் பக்கம் முழுமையாக ஏற்றப்பட்ட பிறகே *முதற் பக்கம்* என்று மாறுகிறது. உங்கள் இணைய இணைப்பிற்சிக்கல் இருக்கலாம். --மதனாகரன் (பேச்சு) 07:02, 29 ஆகத்து 2012 (UTC)  
::உங்களைப் போலவே நானும் நினைத்தேன். இடபக்கக்கோடி மூலையில் விக்சனரி என்ற இலச்சினை உள்ளதல்லவா? அதன் கீழ்வரும்
<pre>
முதற் பக்கம்
சமுதாய வலைவாசல்
கோரப்பட்ட சொற்கள்
அண்மைய மாற்றங்கள்
</pre>
:என்பதனை , அப்பக்கத்தில் அப்பயனாளிக் குறிப்பிடவில்லை. அது எல்லாப் பக்கங்களிலும் சரியாகப் போகிறது. விக்சனரி என்ற இலச்சினையின் கீழ்நோக்காமல், அதற்கு வலப்பக்கம் உள்ள முதற்பக்கம் என்பதனையே, அவர் குறிப்பிடுகிறார். அப்பக்கமுள்ள அடிவரிகளைக் கவனிக்கவும். அங்கு புகுபதிகைச் செய்யாத அவரின் குறிப்பிடலைக் காணலாம்.--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 07:18, 29 ஆகத்து 2012 (UTC)  
இங்கே குறிப்பிடப்பட்டதால் நான் தவறுதலாக விக்கிப்பீடியா என்று நினைத்து விட்டேன். விக்சனரியில் வர முடியாதுள்ளது. --மதனாகரன் (பேச்சு) 08:11, 29 ஆகத்து 2012 (UTC)  
ஆங்கில விக்சனரியில், இடப்பக்கமுள்ள Random entry (By Language) என்பதை சொடுக்கினால் தமிழைத் தவிர பெரும்பான்மை மொழிகள் தோன்றுகின்றன. அனைத்தையும் பார்க்கவும் சொடுக்கினாலும், அதிலும் தமிழ் இல்லை. முதன்மையான விக்சனரி, அதுவும் முதற்பக்கத்தில்(wiktionary.org) வரக்கூடியது, ஏன் ஆங்கில விக்கியில் வரவில்லை? தயை கூர்ந்து இதை யாராவது அவர்களின் கவனத்திற்கு எடுத்துச் செல்லுங்கள். நன்றி-தமிழ்க்குரிசில் (பேச்சு) 08:24, 29 ஆகத்து 2012 (UTC)
:Random entry என்பது விக்சனரிக்கான இணைப்பு அல்ல. ஆங்கில விக்சனரியிலுள்ள பிற மொழிச் சொற்களுக்கான இணைப்பு. ஆங்கில விக்சனரியில் தமிழ்ச் சொற்கள் மிகக் குறைந்தளவிலேயே உள்ளதால் அங்கே சேர்க்கப்படவில்லை. 303 தமிழ்ப் பெயர்ச் சொற்களே ஆங்கில விக்சனரியில் இருப்பதை இங்கே காணலாம். --மதனாகரன் (பேச்சு) 10:05, 29 ஆகத்து 2012 (UTC)  
:இவ்வழுவை நீக்குவதற்கான விண்ணப்பத்தைப் பதிந்துள்ளேன். -- சுந்தர் <sup>\பேச்சு</sup> 05:39, 31 ஆகத்து 2012 (UTC)
:: வழு நீங்கி விட்டது.--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 09:34, 11 நவம்பர் 2012 (UTC)
# விக்கிப்பீடியா:ஆலமரத்தடி (தொழினுட்பம்)/தொகுப்பு01

## ஃபயர்பாக்சு உலாவியில் தொகுத்தல் சிக்கல்

நான் பெரும்பாலும் பயர்பாக்சு உலாவியையே தொகுத்தலுக்குப் பயன்படுத்துகின்றேன்..அண்மைக்காலமாக இவ்வுலாவியில் தட்டச்சினால் எழுத்துக்கள் கணனியில் தோன்ற கூடுதல் நேரமெடுக்கிறது. குறிப்பாக எழுத்துக்களை அழித்தால் சற்று நேரம் கழித்தே அழிவதால் எந்தளவு backspace அழுத்தினேன் என்று தெரிவதில்லை. இதனால் என்னால் விரைவாக செயலாற்ற முடியாது உள்ளது. இது உலாவியின் சிக்கலா அல்லது மீடியாவிக்கியின் வழுவா ?--மணியன் (பேச்சு) 11:00, 4 செப்டெம்பர் 2012 (UTC)
:இக்குறைபாடு நேற்று முதல் அனைத்து உலாவிகளிலும் உள்ளது. தெரிந்தவர்கள் விளக்கவும்.-Kanags <sup>\உரையாடுக</sup> 11:03, 4 செப்டெம்பர் 2012 (UTC)  
ஆமாம். விக்கிப்பீடியாவின் தொகுத்தற்பக்கத்தைத் திறந்து வைத்திருப்பது கணினியின் வேகத்தையும் குறைத்து விடுகிறது. பல எழுத்துகளைத் தொடர்ந்து தட்டச்சிட்டால் சில எழுத்துகள் தட்டச்சாகவில்லை. பொதுவாக 5-10 சதவீத்தில் இருக்கும் மையமுறைவழியாக்கியின் பயன்பாடும் 60 விழுக்காட்டுக்கு உயர்ந்து விடுகின்றது. --மதனாகரன் (பேச்சு) 11:13, 4 செப்டெம்பர் 2012 (UTC)
::ஏனைய மொழி விக்கிகளில் இப்பிரச்சினை இல்லை போல் தெரிகிறது.--Kanags <sup>\உரையாடுக</sup>
:::நரயம் உள்ளீட்டில் ஏதோ வழு உள்ளது. பார்க்க bugzilla:39969--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 13:38, 4 செப்டெம்பர் 2012 (UTC)
:::: , நரையம் உள்ளீட்டில் வழு இல்லை, நரையம் பயன்படுத்தும் ஜெகுவெரி எனப்படும் ஜாவாஸ்கிரிப்ட் நிரல் நூலகத்தின் புதிய பதிப்பினால் ஏற்பட்ட வழு இது. இப்பொழுது பழைய பதிப்பிற்கு மீள்விக்கப்பட்டது. ஸ்ரீகாந்த் (பேச்சு) 17:23, 4 செப்டெம்பர் 2012 (UTC)
# விக்கிப்பீடியா:ஆலமரத்தடி (தொழினுட்பம்)/தொகுப்பு01

## தொகுப்பதில் சிக்கல்

எனக்கு தமிழ் விக்கியில் இன்று காலையில் (US-Sanjose -நேரம்) இருந்து எந்த தொகுப்பினைச் செய்வதும் மிகவும் தாமதமாக உள்ளது. மற்ற எதிலும் (ஆங்கில விக்கி, இ-மெயில், word document...) எனக்கு இப்பிரச்சனை இல்லாததால் எனது கணினியிலோ அல்லது எனது இணைய இணைப்பிலோ கோளாறு இல்லை எனப் புரிகிறது. தமிழ் விக்கியில் இப்பிரச்சனை எனக்கு மட்டும் நேர்கிறதா? உங்களுக்கெல்லாம் எப்பொழுதும் போல செயல்பட முடிகிறதா என்பதை எனக்குச் சொல்ல முடியுமா? நன்றி.--Booradleyp (பேச்சு) 04:46, 4 செப்டெம்பர் 2012 (UTC)  
எனக்கும் இதே பிரச்சினை. மிக மெதுவாக இருக்கிறது. IE இலும், தமிழ் விக்கியில் ஆங்கிலத்துக்கும் --Natkeeran (பேச்சு) 14:17, 4 செப்டெம்பர் 2012 (UTC)  
:மேலே பார்க்கவும் (<small>நரயம் உள்ளீட்டில் ஏதோ வழு உள்ளது. பார்க்க bugzilla:39969</small>)--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 14:23, 4 செப்டெம்பர் 2012 (UTC)  
:: நன்றி. --Natkeeran (பேச்சு) 14:27, 4 செப்டெம்பர் 2012 (UTC)  
:: இப்பொழுது சரி போல தெரிகிறது. --Natkeeran (பேச்சு) 14:27, 4 செப்டெம்பர் 2012 (UTC)
:::ஆம், இந்த வழுவில் ஏதும் குறிப்பிடப்படவில்லை எனினும் சரியாகி விட்டதாக முகநூலில் குறிப்பிட்டுள்ளனர்--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 14:44, 4 செப்டெம்பர் 2012 (UTC)
::எனக்கும் இந்தப் பிரச்சனை இருந்தது. நான் நோட்பேடில் தட்டச்சு செய்து பிரதியெடுத்து ஒட்டினேன். ஆனால் தற்போது இந்தப் பிரச்சனை இல்லை. சரியாகி விட்டது என நினைக்கிறேன்.--தேனி. மு. சுப்பிரமணி.<sup>/உரையாடுக</sup>. 16:12, 4 செப்டெம்பர் 2012 (UTC)
:ஆம் தேனியாரே, சரியாகி விட்டதென ஸ்ரீகாந்த் தற்போது வழுவில் குறிப்பிட்டுள்ளார் :)--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 16:18, 4 செப்டெம்பர் 2012 (UTC)  
IE இல் மீண்டும் (13.9.12) அச்சிக்கல் தெரிகின்றது. குரோமில் இல்லை.
--Anton (பேச்சு) 03:54, 13 செப்டெம்பர் 2012 (UTC)
# விக்கிப்பீடியா:ஆலமரத்தடி (தொழினுட்பம்)/தொகுப்பு01

## பந்தியை நிரல்களாகப் பிரித்தல்

என்ற வார்ப்புரு இண்டர்நெட்டு எக்சுப்புளோரரில் பந்திகளை நிரல்களாகப் பிரித்துத் தரவில்லை. ஆனாலும் வயர்வாக்சில் சரியாகவே உள்ளது. எடுத்துக்காட்டுக்கு இப்பக்கத்தையே இரு உலாவிகளிலும் பார்க்கவும். இதனைச் சீர்செய்வதற்கு என்ன செய்ய வேண்டும்? --மதனாகரன் (பேச்சு) 06:50, 23 ஆகத்து 2012 (UTC)
:இவ்வார்ப்புரு அந்த உலாவிக்கு ஆதரவளிக்காதாம், பார்க்க அல்லது :en:template:Div col--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 16:20, 11 செப்டெம்பர் 2012 (UTC)  
இது தொடர்பாக என்ன செய்ய முடியும்? உலகில் ஏராளமான இண்டநெட்டு எக்சுப்புளோரர் பயனர்கள் உள்ளனர். ஆப்பெரா உலாவிப் பயனர்களும் உள்ளனர். --மதனாகரன் (பேச்சு) 11:06, 12 செப்டெம்பர் 2012 (UTC)
::இதற்கு இரண்டு வழிகள் உள்ளன. ஒன்று Gecko அல்லது :en:WebKit அடிப்படையிலான உலாவிகளுக்கு மாற வேண்டும். அல்லது வார்ப்புருவை மாற்றி உருவாக்க வேண்டும். :en:Category:Table and column templates இங்குள்ள வார்ப்புருக்களில் ஏதாவது உதவுமா எனப் பார்த்துவிட்டு கூறுகிறேன்--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 07:42, 15 செப்டெம்பர் 2012 (UTC)
::: அல்லது வார்ப்புருவை இதற்கு மாற்றாக பயன்படுத்தலாம்--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 07:53, 15 செப்டெம்பர் 2012 (UTC)
# விக்கிப்பீடியா:ஆலமரத்தடி (தொழினுட்பம்)/தொகுப்பு01

## புரூவிட்டில் மேம்பாடு தேவை

பார்க்க விக்கிப்பீடியா பேச்சு:புரூவ் இட்--தென்காசி சுப்பிரமணியன் (பேச்சு) 15:11, 11 செப்டெம்பர் 2012 (UTC)
# விக்கிப்பீடியா:ஆலமரத்தடி (தொழினுட்பம்)/தொகுப்பு01

## தமிழ் எழுத்துகள் முறிவு

எனது பயனர் பக்கத்தில் சிவப்பு நிறப் பெட்டியினுள் *கலாமணி மதனாகரன்* என நான் எழுதியதில் லா, ணி, னா ஆகிய எழுத்துகள் இரண்டு எழுத்துகளாக இன்ட்டர்நெட் எக்சுப்ளோரர், கூகுள் குரோம் ஆகிய உலாவிகளில் பிரிந்து தோன்றுகின்றன. ஆனாலும் வயர்வாக்கு உலாவில் சரியாகவே இணைந்து தோன்றுகின்றன. இதனை எவ்வாறு சீர் செய்ய முடியும்? --மதனாகரன் (பேச்சு) 06:02, 15 செப்டெம்பர் 2012 (UTC)
:இதற்கு காரணம் அப்பகுதியில் நீங்கள் letter-spacing அளவுருவை பயன்படுதியுள்ளதுதான். ி ா போன்றவற்றை தனித்தனி எழுத்துக்களாக பாவித்து அதற்கும் இடைவெளி கொடுக்கிறது. letter-spacingஐ நீக்கினால் சரியாகிவிடும்--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 07:32, 15 செப்டெம்பர் 2012 (UTC)  
ஆமாம். letter-spacing அளவுருவைப் பயன்படுத்தும்போது மேற்கூறியவற்றைப் பிரித்துத் தனித்தனி எழுத்துகளாக எடுப்பதைத் தவிர்க்க என்ன செய்ய வேண்டுமென்று தான் கேட்டிருந்தேன். --மதனாகரன் (பேச்சு) 08:00, 15 செப்டெம்பர் 2012 (UTC)
என் நகர்பேசியில் தள்ளல் எழுத்துகள் மேற்கூறியவாறே தோன்றுகின்றன. எப்படி சரி செய்வது? -தமிழ்க்குரிசில் (பேச்சு) 15:30, 27 செப்டெம்பர் 2012 (UTC)
# விக்கிப்பீடியா:ஆலமரத்தடி (தொழினுட்பம்)/தொகுப்பு01

## இன்று தமிழ் விக்கி மிகவும் மெதுவாக இருக்கிறது

--Natkeeran (பேச்சு) 13:42, 26 செப்டெம்பர் 2012 (UTC)
- என்னால் இன்று தொகுக்கவே இயலவில்லை நீண்ட நேரம் ஆகிறது. கடந்த இரண்டு வாரமாகவே இந்தச் சிக்கல் இருந்தது. -- பார்வதிஸ்ரீ (பேச்சு) 14:28, 26 செப்டெம்பர் 2012 (UTC)
::எனக்கு எப்போதும் போல்தான் இருக்கிறது. எனது கணினியில் எந்த மாற்றமும் தெரியவில்லையே...--தேனி. மு. சுப்பிரமணி.<sup>/உரையாடுக</sup>. 15:22, 26 செப்டெம்பர் 2012 (UTC)
எனக்கும் எப்போதும் போல்தானுள்ளது -தமிழ்க்குரிசில் (பேச்சு) 15:30, 27 செப்டெம்பர் 2012 (UTC)
# விக்கிப்பீடியா:ஆலமரத்தடி (தொழினுட்பம்)/தொகுப்பு01

## இரு முறை தெரியும் சுருக்கம்

தொகுக்கும் போது பயனர் வசதிக்காக சுருக்கத்தில் எழுத பொதுவாக பயன்படும் சில சொற்களை (திருத்தம், விரிவாக்கம், உரைதிருத்தம், எழுத்துப்பிழை, மறுமொழி, துவக்கம், நீக்கம்) நாம் கொண்டுள்ளோம். இச் சொற்கள் இருமுறை தோன்றுகிறது. படத்தை பார்க்கவும் சிவப்பு கட்டம் இரண்டாவது முறை உள்ளது. இவ்வசதி கொண்டுவந்த ஆரம்பத்தில் இருமுறை தோன்றவில்லை சில மாதங்களாக இது உள்ளது (எப்ப இருந்து என்பது சரியாக நினைவில்லை) --குறும்பன் (பேச்சு) 19:19, 26 செப்டெம்பர் 2012 (UTC)
:எனக்கு ஒரு முறை தான் வருகிறது குறும்பன், எந்த உலாவியில் இது மாதிரி வருகிறது?--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 01:02, 27 செப்டெம்பர் 2012 (UTC)  
Firefox - OS Windows XP and IE9 & Chrome - OS windows 7.--குறும்பன் (பேச்சு) 01:10, 27 செப்டெம்பர் 2012 (UTC)
:உங்களுடைய பயனர்:Kurumban/vector.js தனிப்பட்ட ஜாவாஸ்க்ரிப்டில் User:Logicwiki/EditSummary.js உபயோகிக்கிறீர்கள் குறும்பன். மேலும் அதனை (விக்கிப்பீடியா:தொகுத்தல் சுருக்கம் உதவியான்) கருவிகளிலும் தேர்வு செய்திருப்பீர்கள் என நினைக்கிறேன். ஏதாவது ஒன்றை நீக்கவும்.--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 01:40, 27 செப்டெம்பர் 2012 (UTC)  
importScript('User:Logicwiki/EditSummary.js'); என்பதை நீக்கியதும் ஒரு முறை தான் வருகிறது நன்றி சண்முகம்.--குறும்பன் (பேச்சு) 13:55, 27 செப்டெம்பர் 2012 (UTC)
# விக்கிப்பீடியா:ஆலமரத்தடி (தொழினுட்பம்)/தொகுப்பு01

## பங்களிப்புக்கள்

எனது பங்களிப்புகள் பக்கத்தில், தொடங்கிய கட்டுரைகள், தொகுப்பு எண்ணிக்கை ஆகியவற்றை பார்க்க முடியவில்லை. என்ன செய்வது?--பிரஷாந் (பேச்சு) 11:06, 28 செப்டெம்பர் 2012 (UTC)
:அக்கருவிகளை வழங்கும் Toolserverரில் சில நாட்களாக பிரச்சினை உள்ளது பிரஷாந், விரைவில் சரியாகும் என எதிர்பார்க்கலாம் :)--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 11:21, 28 செப்டெம்பர் 2012 (UTC)  
தற்போது எனக்கு வருகிறது. நீங்களும் பாருங்களேன். -தமிழ்க்குரிசில் (பேச்சு) 13:27, 19 அக்டோபர் 2012 (UTC)
# விக்கிப்பீடியா:ஆலமரத்தடி (தொழினுட்பம்)/தொகுப்பு01

## பிழை வருகிறது வழுவாக இருக்கலாம்

அண்மைக்காலமாக விக்கிப்பீடியாவில் தொகுக்கும் போது எனக்கு ஒரு வழு வருகிறது. அதாவது, ப்ரூவ் இட் கருவி உபயோகிக்கும் போது, பக்கத்தின் முன்பகுதிக்குச் செல்லும் scroll bar வருவதில்லை. படிமத்தை இணைத்திருக்கிறேன் பார்க்கவும். இவ்வழுவை விரைந்து சரி செய்யவும். விண்டோசு 7 மற்றும் குரோம் உலாவியில் இவ்வழு அதிக தடவை வருகிறது.  
சரிசெய்ய உதவவும். --தினேஷ்குமார் பொன்னுசாமி (பேச்சு) 17:02, 28 செப்டெம்பர் 2012 (UTC)
:ஆப்பெரா, கூகுள் குரோம் ஆகிய உலாவிகளில் இச்சிக்கல் உள்ளது. 
மேலும் நான் பயன்படுத்தும் இன்ட்டர்நெட் எக்சுப்ளோரரில் (பதிப்பு 9) புரூவ் இட்டு! தோன்றுவதேயில்லை.
 --மதனாகரன் (பேச்சு) 02:19, 29 செப்டெம்பர் 2012 (UTC)  
இப்போது சரியாகியுள்ளது. --மதனாகரன் (பேச்சு) 11:42, 1 அக்டோபர் 2012 (UTC)
# விக்கிப்பீடியா:ஆலமரத்தடி (தொழினுட்பம்)/தொகுப்பு01

## சில யோசனைகள்

- தொகுத்தலுக்கு உதவியாக தொகுத்தல்பெட்டியின் கீழே பல குறியீடுகளை வைத்துள்ளீர்கள். கணிதம் தொடர்பான குறியீடுகளையும் சேர்த்தால் கணிதம் தொடர்பான கட்டுரைகளில் பயன்படுத்த உதவியாயிருக்குமே. (முக்கியமாக booradleyp, kalaiarasy, prash போன்றோருக்கு!). (இதை சீன விக்கியில் பார்த்தேன்!)
- பொதுப் பக்கங்களைத் தொகுக்கும்போது நேரடியாக புதிய பகுதியை சேர்க்க இயலவில்லை. கடைசிப் பகுதியை தொகுத்து, புதிய பகுதியாக பிரிக்க வேண்டியுள்ளது. ஆலமரத்தடி பக்கத்தின் மேலே, புதிய பகுதியைச் சேர்க்க வழியுள்ளது என்றாலும், பக்கத்தின் கீழே, கடைசி தலைப்பிற்கு கீழே, தலைப்பைச் சேர் என்ற ஒட்டைச் சேர்த்தால் எளிமையாயிருக்கும். :)
- நிலப் பகுப்புகள்/வார்ப்புருக்கள்: தமிழர் பண்பாட்டு நிலப் பகுப்புகளான, குறிஞ்சி, மு, ம, நெ, பாலை ஆகியவற்றை இடவமைப்பைப் பொறுத்து ஊர்க் கட்டுரைகளில் சேர்த்தால் பொருத்தமாயிருக்குமா?
- இற்றைப்படுத்தல்: புதிதாக வெளிவரும் திரைப்படம், கைபேசி, மென்பொருள் என புதியவற்றைப் பற்றிய கட்டுரைகளைத் நாள்தோறும் தொடங்குகிறீர்கள். இருப்பினும், முடியாதவற்றை, கோரப்படும் கட்டுரைகள் பக்கத்தில் சேர்த்தால் இவற்றில் கட்டுரைகள் உருவாக்க வசதியாயிருக்குமே. நினைவூட்டினேன் நன்றி -தமிழ்க்குரிசில் (பேச்சு) 16:29, 1 அக்டோபர் 2012 (UTC)
:*நீங்கள் சொல்லும் சில வசதிகளை இங்கு ஏற்படுத்த வேண்டும். ஏற்கனவே, அங்கு படமிடுதலுக்கான தேவையைக் குறிப்பிட்டுள்ளேன். எனக்கு விக்சனரியில் அணுக்கம் இருந்ததால் அங்கு உருவாக்க இயன்றது. இங்கு பல அணுக்கர் இருந்தும், அத்தகைய மாற்றம் ஏற்படுத்த ஏன் தயங்குகின்றனர் என்று புரியவில்லை? இதனால் படமிடும் பணி வெகு எளிதாகும்.மாற்றம் செய்வார்களா?--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 04:07, 7 அக்டோபர் 2012 (UTC)
:::படமிடும் பணியை எளிமைப் படுத்திய அணுக்கருக்கு நன்றி.யாரென்று தெரியவில்லை. படவணுக்களை 150 என்பதிலிருந்து, 210-240க்குள் அமைத்தால் infobox வார்ப்புரு பயன்படுத்தும் போது, சீர்மையாக வரும். படவுரையும் தெளிவாகத் தெரியும்.5000படங்களுக்கும் மேல் விக்சனரியிலும், இங்கும் இட்டுள்ள அனுபவத்தில் இதனை முன்மொழிகிறேன்.--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 03:22, 9 அக்டோபர் 2012 (UTC)
::::படவணுக்களை மாற்றியமைக்கு நன்றி சண்முகம்--<b><font color = "black">த</font><font color = "blue">♥</font> <font color = "black">உழவன்</font> </b><span>**<sup>+<small><font color = "grey">உரை..</font></small></sup>**</span> 03:56, 9 அக்டோபர் 2012 (UTC)
# விக்கிப்பீடியா:ஆலமரத்தடி (தொழினுட்பம்)/தொகுப்பு01

## பிறப்புக்கான வார்ப்புரு

இங்கு பயன்படுத்தப்பட்டுள்ள
# விக்கிப்பீடியா:ஆலமரத்தடி (தொழினுட்பம்)/தொகுப்பு01

## உதவி

சம்மு காசுமீர் மாநிலத்தில் சிரிநகர் இடம் தவறாக உள்ளது. அது போல் ஆளுனர் பெயரையும் சேர்க்கலாம். சம்மு காசுமீர் வரைபடத்தை மாற்றினாலும் அது இங்கு மாறவில்லை. இந்த வார்ப்புரு வேறு இடத்திலிருந்து அத்தகவல்களை பெறுகின்றது. அது எங்கு உள்ளது? தமிழகத்தின் முதலமைச்சர், ஆளுனர் ஆகியோரையும் எங்கோ மாற்றம் செய்ததால் தமிழக மாவட்டங்கள் அனைத்திலும் அம்மாற்றம் தெரிகிறது, எந்த வார்ப்புருவில் மாற்றம் செய்துள்ளார்கள் என்பது தெரியவில்லை.--குறும்பன் (பேச்சு) 21:05, 9 அக்டோபர் 2012 (UTC)
:வரைபடத்தை சீர்செய்ய முயற்சித்தும் பலன் கிடைக்கவில்லை. இரண்டு இடங்களையும் குறிப்பது கடினமாகவுள்ளது. ஒன்றைமட்டும் பாவித்தால் என்ன?--Anton (பேச்சு) 23:53, 9 அக்டோபர் 2012 (UTC)  
சம்மு காசுமீர் மாநிலத்துக்கு இரு தலைநகரங்கள் உள்ளது, இரண்டையும் காட்டுவது தான் பொருத்தமாக இருக்கும். அதே போல் அரியானா, பஞ்சாப் இரண்டுக்கும் ஒன்றே தான் (சண்டிகர்) தலைநகர். அரியானாவுக்கு சரியான வார்ப்புருவை இடவேண்டும் --குறும்பன் (பேச்சு) 16:23, 10 அக்டோபர் 2012 (UTC)
# அழகர் ஆற்றில் இறங்குதல் (விழா)

**அழகர் ஆற்றில் இறங்குதல்** அல்லது **கள்ளழகர் ஆற்றில் இறங்குதல்** என்பது தமிழ்நாட்டின் பழைமை வாய்ந்த மதுரை மாநகரில் சித்திரை மாதத்தில் கொண்டாடப்படும் சைவ வைணவ ஒற்றுமைத் திருவிழாகும். இது மதுரை மாநகரில் வீற்றிருக்கும் அன்னை மீனாட்சியின் திருக்கல்யாணத் திருவிழாவுடன் இணைத்துக் கொண்டாடப் பெறுகிறது. தமிழ்நாட்டில் பொதுவாக தமிழில் முதல் மாதமான சித்திரை மாதப் பிறப்பை சித்திரைத் திருவிழாவாகக் கொண்டாடுகின்றனர்.
# அழகர் ஆற்றில் இறங்குதல் (விழா)

## திருவிழா வழக்கம்

சித்திரைத் திருவிழா மதுரையில் தமிழ் வருடப்பிறப்பான சித்திரை மாதத்தில் பௌர்ணமிக்கு முன்னதாக பத்து நாட்கள் கொண்டாடப்படுகிறது. பத்தாம் நாளில் மீனாட்சி சுந்தரேசுவரர் திருக்கல்யாணம் நடைபெறுகிறது. மதுரையின் திருமாலிருஞ்சோலையில் வீற்றிருக்கும் கள்ளழகர் தம் தங்கை மீனாட்சியின் திருமணத்திற்குத் தாமதமாக வருகிறார். அதற்குள் மீனாட்சியின் திருமணம் முடிவடைந்து விடுகிறது. இதனால் கோபமடைந்த அழகர் வைகை ஆற்றில் நீராடிவிட்டு தங்கையைக் காணாமலே வீடு திரும்புகிறார். இந்த நிகழ்ச்சியே திருவிழாவாகக் கொண்டாடப் பெறுகிறது.
# அழகர் ஆற்றில் இறங்குதல் (விழா)

## சமய ஒற்றுமையாக்கம்

இந்து சமயத்தில் பல்வேறு சமயப் பிரிவுகள் இருந்தாலும் சைவம், வைணவம் என இரு பிரிவுகளுக்கிடையில் பெரும் கருத்து வேறுபாடுகளும், ஒற்றுமையின்மையும் இருந்து வந்தது. சைவத் திருவிழா, வைணவத் திருவிழா என சமயங்கள் தொடர்புடையனவாக மதுரையில் மீனாட்சி சுந்தரேசுவரர் திருக்கல்யாணமும், அழகர் ஆற்றில் இறங்கும் திருவிழாவும் விளங்குகின்றன. இரு சமயங்களுக்கிடையே ஒற்றுமையை ஏற்படுத்தும் நோக்கோடு மன்னர் திருமலை நாயக்கர் காலத்தில் இரு விழாக்களையும் ஒன்றாக இணைத்து ஒரே விழாவாக ஆக்கினார். இதனால் தேனூரில் வைகை ஆற்றில் இறங்கி வந்த அழகர் மதுரை வைகை ஆற்றில் இறங்கும்படியாக விழா மாற்றியமைக்கப்பட்டது. மதுரை மீனாட்சியின் அண்ணனான அழகர் தங்கையின் திருமணத்திற்கு வருவதாகவும், தான் வருவதற்குள் திருமணம் முடிந்துவிடவே ஆற்றிலிருந்து அப்படியே திரும்பிவிடுவதாகவும் புதிய கதையும் புனையப்பட்டது. ஆனால், மண்டூக மகரிசிக்கு சாபவிமோசனம் தரவே அழகர் வைகை ஆற்றில் எழுந்தருள்கிறார் என்பதே பழைய புராணக்கதையாகும்
# அழகர் ஆற்றில் இறங்குதல் (விழா)

## பத்து நாள் நிகழ்வுகள்

| நாள் | நிகழ்வு |  |
| --- | --- | --- |
| முதல் நாள் | மாலை தோளுக்கினியானில் திருக்கல்யாண மண்டபத்தில் எழுந்தருளி, திருவாராதனம் மற்றும் கோஷ்டி முடித்து சன்னதிக்கு திரும்புதல் |  |
| இரண்டாம் நாள் | மாலை தோளுக்கினியானில் திருக்கல்யாண மண்டபத்தில் எழுந்தருளி, திருவாராதனம் மற்றும் கோஷ்டி முடித்து சன்னதிக்கு திரும்புதல் |  |
| மூன்றாம் நாள் | காலை: தோளுக்கினியானில் திருக்கல்யாண மண்டபத்தில் எழுந்தருளி திருவாராதனம் மற்றும் கோஷ்டி முடித்து சன்னதிக்கு திரும்புதல் ,
மாலை: உட்பிரகாரம் அலங்கார மண்டபத்தில் அலங்காரமாகி, மரியாதை முதலியவை செய்வித்து, கொண்டப்ப நாயக்கர் மண்டபத்திலிருந்து மதுரைக்கு புறப்படுதல் |  |
| நான்காம் நாள் | மூன்று மாவடியில் எதிர்சேவை |  |
| ஐந்தாம் நாள் | அதிகாலை: அருள்மிகு கள்ளழகர் வைகை ஆற்றில் எழுந்தருளல்.  
பின்னர்: இராமராயர் மண்டபத்தில் தண்ணீர் பீச்சுதல்  
இரவு: வண்டியூர் அருள்மிகு வீரராகவப் பெருமாள்கோயிலில் எழுந்தருளல் |  |
| ஆறாம் நாள் | வண்டியூர், அருள்மிகு வீரராகவப் பெருமாள் கோயிலிலிருந்து சேஷ வாகனத்தில் அருள்மிகு கள்ளழகர் புறப்படுதல்.
கருட வாகனத்தில் தேனூர் மண்டபத்தில் மண்டூக மகரிஷிக்கு மோட்சம் கொடுத்தல்.
இரவு இராமராயர் மண்டபத்தில் தசாவதாரம் நிகழ்ச்சியும் நடைபெறும் |  |
| ஏழாம் நாள் | அதிகாலை: மோகனாவதாரத்தில் அருள்மிகு கள்ளழகர் காட்சியளித்தல்
பிற்பகல்: இராஜாங்க அலங்காரத்தில் அருள்மிகு கள்ளழகர் அனந்தராயர் பல்லக்கில் சேதுபதி மண்டபத்திற்கு புறப்படுதல்
இரவு: சேதுபதி மண்டபத்தில் பூப்பலக்கு அலங்காரம் |  |
| எட்டாம் நாள் | அழகர்மலைக்கு புறப்படுத்துதல் |  |
| ஒன்பதாம் நாள் | காலை 10.00 மணிக்கு மேல் 10.25 மணிக்குள் இருப்பிடம் வந்து சேருதல் |  |
| பத்தாம் நாள் | உற்சவ சாற்று முறை | } |
# இயக்கம் தூண்டப்பட்ட பார்வையின்மை

**இயக்கம் தூண்டப்பட்ட பார்வையின்மை** (Motion Induced Blindness) என்பது செயன்முறை கூடத்தில் நோக்கப்படும் ஒரு காட்சி மறைவு அல்லது பார்வைப் புலனுணர்வுப் போலித்தோற்ற நிகழ்வு ஆகும். ஒரு பார்வையாளர் கண்களுக்கு நகரும் அல்லது இயங்கும் பிற்புறத் தோற்றத்தின் பின்னணியில் நிலையான பார்வைத் தூண்டல்கள் மறைந்து போவது இந்நிகழ்வில் நடைபெறுகின்றது.
# இயக்கம் தூண்டப்பட்ட பார்வையின்மை

## மேலோட்டம்

இயக்கம் தூண்டப்பட்ட பார்வையின்மை முதன்முதலில் 1991 ஆம் ஆண்டில் ராமச்சந்திரன் மற்றும் கிரிகோரி என்பவர்களால் கண்டுபிடிக்கப்பட்டது. ஆனால் போனே, கூபெர்மான், சாகி ஆகியோர் 2001இல் மீண்டும் வெளிக்கொண்டு வந்ததை அடுத்து இதற்கு முக்கியத்துவமும் பெயரும் வழங்கப்பட்டது.
# பண்டச் சந்தை

**பண்டச் சந்தை** என்பது நேரடியாக அல்லது இணையவழியாக மூல அல்லது முதன்மைப் பண்டங்கள் தொடர்பான வாங்கல், விற்றலைக் குறிக்கும். கோதுமை, காப்பி, கொக்கோ, சர்க்கரை, சோளம், சோயா, பழங்கள் போன்ற உற்பத்தியாக அறுவடை செய்யப்படும் பண்டங்கள் பொதுவாக மென்பண்டங்கள் எனப்படுகின்றன. பிரித்தெடுக்கப்படும் பொன், இரப்பர், பெட்ரோலியம் போன்றவை வன்பண்டங்கள். ஒழுங்குபடுத்தும் நோக்கத்துக்காகப் பண்டங்களை, சக்தி, கால்நடைகளை உள்ளடக்கிய வேளாண்மைப் பண்டங்கள், தொழிற்றுறை உலோகங்கள், அரிய உலோகங்கள் போன்ற பல குழுக்களாகப் பிரிப்பது உண்டு. இவற்றையும் ஏறத்தாழ 100 வகையான முதன்மைப் பண்டங்களாகப் பிரித்துள்ளனர். முதலீட்டாளர்கள் உலக அளவில் ஏறத்தாழ 50 முக்கியமான பண்டச் சந்தைகளை அணுகுகின்றனர். நேரடி வணிகத்துக்கு மாற்றாக இணையவழி விற்று வாங்கும் வசதிகளினால், வணிகமும் அதிகரித்து வருகின்றது.
# களமர்

**களமர்** என்போர் வயல்வெளிக் களத்தில் போரடித்து வாழும் உழவர் பெருமக்கள். இவர்கள் களத்திலேயே வீடு கட்டிக்கொண்டு வாழ்வர். வேங்கைப் பூவைத் தலையில் சூடிக்கொள்வர். அரித்த கள்ளை அருந்துவர் நெல் தூற்றுவர். இவர்கள் கரும்பு வெட்டும்போதும், நெல் அறுக்கும்போதும் இசையுடன் பாடுவர். சேற்று நிலத்தில் உழும்போதும், எருதுகளை ஓட்டும்போதும், இசைகூட்டிப் பாடுவர்.
# களப்பாளர்

**களப்பாளர்** என்போர் தமிழ்க்குடி மக்களில் ஒரு சாரார் ஆவர். தமிழைத் தாய்மொழியாக உடையவர். மெய்கண்ட தேவர் என்ற களப்பாளர் ஒரு சிவனடியார். களப்பாளர், களமர் என்னும் சொற்கள் களம் என்னும் சொல்லிலிருந்து தோன்றியவை. இங்குக் களம் என்பது நெல்லடிக்கும் களம். போரடிக்கும் களம்.
# களப்பாளர்

### களப்பிரரும், களப்பாளரும்

களப்பாளர் தான் களப்பிரர் என்றும் களப்பாளர் களப்பிரர் வேறு வேறென்றும் ஆய்வாளர்கள் மத்தியில் இருவேறு கருத்துக்கள் நிலவுகின்றன. தமிழகத்தின் வடக்கில் வேங்கடப்பகுதியில் வாழ்ந்த *களவர்* என்னும் இனத்தவரே *களப்பாளர்* எனச் சிலர் எண்ணுகிறார்கள். ஆனால் இருவரும் வேறு என்று கூறுவோரும் உள்ளனர். அதற்கு அவர்கள் பின்வரும் சான்றுகளையும் காட்டுகின்றனர்.  
1. களவர் என்றும், களமர் என்றும் குறிப்பிடப் படுவோர் களத்தில் விளைசல் காணும் உழவர்.
1. வேங்கடப் பகுதியில் வாழ்ந்தவர் கள்வர்.
1. களப்பாளர் பண்டைய தமிழ்க்குடி சைவ மரபு.
1. களப்பிரர் அன்னிய நாட்டினர். அன்னிய மொழியினர். அன்னிய மதத்தினர். (சமணம்).
1. களப்பாளர் என்போர் வேளாளருக்குத் தலைவராகவும், சிற்றரசர்களாகவும் விளங்கிய பெருமக்கள். நெற்குன்றவாணருக்குக் களப்பாளராயர் என்னும் பெயரும் உண்டு.
1. பெரியபுராணத்தில் கூறப்பட்டுள்ள கூற்றுவ நாயனார், சிவஞான போதம் அருளிய மெய்கண்ட தேவர் ஆகியோர் களப்பாளர் மரபில் தோன்றியவர்கள்.
1. களப்பாளர் உத்தண்டன்
# நெற்குன்றவாணர்

**நெற்குன்றங்கிழார்** அல்லது **நெற்குன்றவாணர்** (இயற்பெயர் : *கருவுணாயகர்*) என்பவர் குலோத்துங்க சோழன், விக்கிரம சோழன் ஆகியோர் காலத்தில் சோழர் அரசில் அதிகாரியாக இருந்தவர் ஆவார். இவர் சோழ அரசில் திருமந்திர ஓலை நாயகமாக இருந்தார். இவர் ஒரு வள்ளலும் ஆவார். களப்பாளர் மரபில் தோன்றிய சிற்றரசர். **நெற்குன்றங்கிழார்**, **களப்பாளராயர்**, **களப்பாளராசர்** என்னும் பெயர்களாலும் இவர் குறிப்பிடப்படுகிறார். முதல் குலோத்துங்க சோழனுக்குத் திறை செலுத்திவந்தவர். திருப்புகலூர் அந்தாதி என்னும் நூலைப் பாடிய புலவர். இவரது வரலாற்றில் வரும் நிகழ்வுகளைத் தொண்டைமண்டல சதகம் குறிப்பிடுகிறது.  
இவர் தொண்டை மண்டலத்தில் புலியூர்க்கோட்டத்துப் போரூர் நாட்டிலுள்ள நெற்குன்றம் என்ற ஊரில் வாழ்ந்தவர். நெற் குன்றம் என்ற ஊரைக் காணியாகக் கொண்டவராதலால் நெற்குன்றங்கிழார் என அழைக்கபட்டார் பெற்றார்.  
##### செவிவழிச் செய்தி
நெற்குன்ற வாணர் திருப்புகலூர் அந்தாதி பாடியமை பற்றி ஒரு கதை வழங்குகின்றது. அக்கதை வருமாறு :  
நாடு வறண்டுபோயிருந்த ஒரு சமயம் இவரால் திறை செலுத்த இயலவில்லை. சோழன் இவரைச் சிறையிலிருமாறு ஆணையிட்டான். காவலர் வந்தனர். புலவர் இறைவனை வணங்கிவிட்டு வருவதாகத் திருப்புகலூர் கோயிலுக்குள் சென்றார். அங்கிருந்த பிள்ளையாரை வழிபட்டு ஒரு பாடலைப் பாடினார்.
அக் கோயிலிலிருந்த புலமை மிக்க தளிப்பெண் ஒருத்தி "இப்பாடல் ஓர் அந்தாதியின் காப்புச் செய்யுளாக அமையலாமே" என்றாள். கேட்ட புலவர் "பாடல் அந்தாதிக்குக் காப்பு ஆனால் அரசு இறைக்குப் பொருள் ஆகுமா" என்றார். இதனைக் கேட்ட தளிப்பெண் நெற்குன்றவாணரின் நிலைமையை அறிந்துகொண்டு சோழனுக்குச் சேரவேண்டிய திறையைத் தானே செலுத்திப் புலவரை விடுவித்தார். பின்னர் இந்த வாணர் "பூக்கமலம்" எனத் தொடங்கி திருப்புகலூர் அந்தாதி பாடினார்.
##### அம்பிகாளிக்கு விலையானது
புலவர் புராணம் பாடிய வண்ணச்சரபம் தண்டபாணி சுவாமிகள் இந்த நெற்குன்றவாணரின் புராணத்தை 30 பாடல்களில் பாடியிருக்கிறார். இவர் குறிப்பிடும் ஒரு செய்தி. வாணர்மீது பொறாமை கொண்ட அம்பிகாளி என்னும் கயவன் ஒருவன் "ஒரு நாளேனும் உன்னை என் அடிமை ஆக்குகிறேன்" என்றானாம். ஒருநாள் ஒரு புலவர் வாணரிடம் வந்து வாணரைப் போற்றிப் பாடானாராம். புலவருக்குத் தர வாணரிடம் பொருள் இல்லை. வாணர் தன்னை அம்பிகாளியிடம் விற்றுப் புலவர்க்குப் பரிசில் வழங்கினார். பின் வாணர் மனைவி வாணருக்கு உணவிட்டபோது அவர் உணவு கொள்ள மறுத்து, "அம்பிகாளிக்கு இன்று நான் விலை ஆனேன்" என்றாராம். பின் இருவரும் தொண்டை நாட்டை விட்டு அகன்று சோழநாடு சென்று அங்குள்ள திருப்புகலூர் இறைவன்மீது அந்தாதி பாடினாராம். இதனை அறிந்த சோழன் நெற்குன்றவாணரைத் தன் அவைக்களப் புலவராக வைத்துக்கொண்டானாம்.
##### ஒட்டக்கூத்தரைத் திருத்தியது
புலமை இல்லாத இளம்புலவர்களின் காதை ஒட்டக்கூத்தர் அறுத்த கதை உண்டு. நெற்குன்றவாணர் ஒரு பாடல் பாடி ஒட்டக்கூத்தரைத் திருத்தியிருக்கிறார்.
# திருப்புகலூர் அந்தாதி

**திருப்புகலூர் அந்தாதி** 12 ஆம் நூற்றாண்டில் தோன்றிய நூல். இதனை இயற்றியவர் நெற்குன்றவாணர்.  
இரண்டு பாயிரப் பாடல்களும், கட்டளைக் கலித்துறையாலான நூறு அந்தாதிப் பாடல்களும் இதில் உள்ளன. பதினோராம் திருமுறையில் காணப்படும் அந்தாதிப் பாடல்களுக்குப் பின்னர் தோன்றிய அந்தாதிச் சிற்றிலக்கியம் இது.
##### பாடல் - எடுத்துக்காட்டு
<poem>பொற்குன்று அனைய முலை உமை பங்கர்க்குப் புண்ணியற்குச்
சிற்குன்று அனைய திருப்புகலூரற்குச் செந்தமுழால்
நெற்குன்றவாணன் உரைத்த அந்தாதியை நீள் நிலத்தில்
கற்கின்றது அன்றிக் கவி பாட யாவர்க்கும் கற்பு அல்லவே. </poem>  
இந்த நூல் 1875-ல் முதலில் வெளிவந்த பின்னர் பல முறை பலரால் பதிப்பிக்கப்பட்டுள்ளது.
# திருப்புகழ்ப் புராணம்

**திருப்புகழ் புராணம்** என்னும் நூல் 16 ஆம் நூற்றாண்டில் தோன்றிய நூல்களில் ஒன்று. சூடாமணி நிகண்டு இயற்றிய மண்டல புருடர் இந்த நூலை இயற்றினார். இது சமண சமய நூல். இங்குள்ள **திருப்புகழ்** என்னும் சொல் அருணகிரி நாதர் இயற்றிய திருப்புகழைக் குறிக்காது. அருகனுடைய வழியில் வந்த தீர்த்தங்கரர் ஒருவரின் புகழ் என்பதனைக் குறிக்கும் தொடரே இந் நூலிலுள்ள 'திருப்புகழ்'.  
'திரு' என்னும் சொல் சமண நெறியில் சமண மதத்தைக் குறிக்கும். இந்த நூலுக்கு முன்னர் தோன்றிய திருநூற்றந்தாதி, திருக்கலம்பகம் என்னும் நூலின் பெயர்களால் இதனை அறியலாம்.  
:திருவறம் செய்யார் ஏற்கும் தீய மட்கலத்தின் தாமம்.
:இறந்ததும் நிகழ்வும் மற்றை எதிர்வுமாம் புராணம் செய்தோன்.
என்பன இந் நூலில் வரும் தொடர்ச்செய்திகள்.
# சேர்ப்பில்லாக் கணங்கள்

கணிதத்தில் ஒன்றுக்கொன்று பொதுவான உறுப்புகளற்ற இரு கணங்கள் **இணைப்பில்லாக் கணங்கள்** அல்லது **சேர்ப்பில்லாக் கணங்கள்** அல்லது **சேராக் கணங்கள்** (*disjoint sets*) என அழைக்கப்படுகின்றன. எடுத்துக்காட்டாக, {1, 2, 3}, {4, 5, 6} இரண்டும் சேர்ப்பில்லாக் கணங்கள்.  
*A* , *B* இரண்டும் சேர்ப்பில்லா கணங்களெனில் அவற்றின் வெட்டு வெற்றுக் கணம் ஆகும்:  
:<math>A\cap B = \varnothing.\,</math>  
- கணங்களை உறுப்புகளாகக் கொண்ட ஒரு கணத்தில், அதிலுள்ள அனைத்து உறுப்புக்கணங்களும் ஒன்றுக்கொன்று சேர்ப்பில்லாக் கணங்களாக இருக்கலாம்.  
*I* குறியீட்டுக் கணம்; *I* இல் உள்ள ஒவ்வொரு *i* க்கும்  
: <math>A = \{A_i : i \in I\}</math> எனில் இதிலுள்ள அனைத்து கணங்களும் ஒன்றுக்கொன்று சேர்ப்பில்லாக் கணங்கள் எனில்:  
:<math>A_i \cap A_j = \varnothing.\,</math> *i* ≠ *j*  
மேலும் இதில் அனைத்து உறுப்புக்கணங்களின் வெட்டுக்கணம் வெற்றுக் கணமாக இருக்கும்:  
:<math>\bigcap_{i\in I} A_i = \varnothing.\,</math>  
எடுத்துக்காட்டு:
{ {1}, {2}, {3}, ... } இத்தொகுப்பிலுள்ள கணங்கள் அனைத்தும் ஒன்றுக்கொன்று சேர்ப்பிலா கணங்கள். மேலும் இதன் அனைத்து உறுப்பு கணங்களின் வெட்டுக்கணமும் வெற்றுக் கணமாக உள்ளது.  
கணங்களடங்கிய ஒரு கணத்தில், அதிலுள்ள அனைத்து உறுப்புக்கணங்களும் ஒன்றுக்கொன்று சேர்ப்பில்லாக் கணங்களாக இருக்கும்போது அனைத்து உறுப்புக்கணங்களின் வெட்டுக்கணமும் வெற்றுக் கணமாக இருக்கும் என்ற கூற்றின் மறுதலை உண்மை இல்லை.  
எடுத்துக்காட்டு:  
{ {1, 2}, {2, 3}, {3, 1} } கணத்தில்:  
:<math>\{1, 2\} \cap \{2, 3\} \cap \{3, 1\} = \varnothing.\,</math>  
ஆனால் இம்மூன்று கணங்களும் ஒன்றுக்கொன்று சேர்ப்பில்லாக் கணங்கள் அல்ல.  
- ஒரு கணத்தின் பிரிவினை என்பது அக்கணத்தின் வெற்றற்ற உட்கணங்களாகவும் ஒன்றுக்கொன்று சேர்ப்பில்லாக் கணங்கள் அமையும் கணங்களின் கணமாகும் ({*A*<sub>*i*</sub>})]].  
:<math>\bigcup_{i\in I} A_i = X.\,</math>
# கூடு விட்டு கூடு பாய்தல்

*கூடு விட்டு கூடு பாய்தல்* என்பது ஒரு உடலினைவிட்டு மறு உடலுக்கு தனது உயிரினை கொண்டு செலுத்தும் கலையாகும். இக்கலைக்கு பரகாயா பிரவேசம் என்ற மற்றொரு பெயருமுண்டு. இதனை சித்தர்கள் அறிந்திருந்தனர் என்றும், திருமூலர் போன்ற சித்தர்கள் இக்கலையை பயன்படுத்தினர் என்றும் சித்தரியல் நூல்கள் தெரிவிக்கின்றனர்.
# கூடு விட்டு கூடு பாய்தல்

## திருமூலர்

கூடுவிட்டு கூடு பாய்தல் கலை அறிந்தவரான திருமூலர் தன்னுடைய வாழ்வில் மூன்று முறை இக்கலையை பயன்படுத்தி வேறு உடலுக்குள் தன்னுடைய உயிரைச் செலுத்தியதாக திருமூலர் வரலாறு கூறுகிறது.  
- இக்கலையை அறிந்திருந்த சுந்தரன் எனும் சித்தர் வான்வழி பயணத்தில் ஈடுபட்டிருந்த பொழுது, மூலன் என்ற இடையர் இறந்து கிடப்பதையும், அவரைச் சுற்றி பசுக்கள் பிரிவு தாளமல் இருப்பதையும் கண்டார். பசுக்களின் துயர் தீர்க்க இறந்த மூலன் உடலில் குடிபுகுந்தார்.
- வீரசேனன் எனும் பாண்டிய மன்னன் இறந்ததை அறிந்து துயருற்றிருந்த மகாராணியாரின் துயர் தீர்க்க மூலன் உடலை விட்டு வீரசேனன் உடலில் தன்னுயிரை செலுத்தினார்..
- பிராணயாமப் பயிற்சியில் ஈடுபட்டு உயிர்நீத்த ஜம்புகேஸ்வரன் என்ற இளைஞன் உடலில் வீரசேனன் உடலிருந்து கூடுவிட்டு கூடு பாய்ந்தார்.
# அச்சம் தவிர் (நூல்)

**அச்சம் தவிர்** என்னும் நூல் சுகி. சிவம் என்பவர் சென்னை திருவல்லிக்கேணியில் உள்ள பாரதி இல்லத்தில் நடைபெற்ற பாரதி விழாவில் ஆற்றிய சொற்பொழிவுகளின் தொகுப்பாகும். இப்பொழிவுகள், அச்சம் எப்படித் தோன்றியது என்பது தொடங்கி அதிலிருந்து எப்படி விடுதலை பெறுவது என்பது வரை சி. சுப்பிரமணிய பாரதியாரின் நோக்கில் ஆய்வு செய்கின்றன.
பாரதியின் அச்சமற்ற ஆன்மஞானத்தை அர்ப்பணிப்புடன் கொடுக்கும் இந்தப் புத்தகமும், இதன் காகிதமும் ஓர் ஆயுதம்தான். அச்சத்திற்கு எதிரான ஆயுதம்தான். அச்சமற்ற தன்மையே அமரத்வம் தருகிறது. அந்த அமரத்வம் பெற இதைப் படிப்பவர்களை தயார் செய்கிறது இந்நூல்.
# அச்சம் தவிர் (நூல்)

## உள்ளடக்கம்

1. என்னுரை
1. அச்சத்திற்கான அடிப்படைக் காரணம்
1. பயமும் மருட்கையும்
1. பிரச்சினைகளைக் கண்டு பயந்து ஓடலாமா?
1. பேய்ப்பயம் – மனம்தான் காரணமா?
1. அச்சத்தைப் போக்கும் ஆண்டவன் வழிபாடு
1. அமரகவி பாரதி – அச்சமின்மையின் அடையாளம்
1. மரணபயமா?
1. வேதவாழ்வைக் கைப்பிடித்தால் வென்றுவிடலாம் அச்சத்தை!
1. ஞானம் பெறுதலும் ஞானிகளின் அஞ்சாத இயல்பும்
# என் கேள்விக்கு என்ன பதில்? – பகுதி 1 (நூல்)

**என் கேள்விக்கு என்ன பதில்?** என்னும் நூல் சுகி. சிவம் என்பவர் சக்தி விகடன் இதழுக்கு ஆசிரியராகப் பணியாற்றிய பொழுது, வாசகர் கேட்ட வினாக்களும் அவற்றிற்கு அவர் இறுத்த விடைகளும் இணைந்த தொகுப்பாகும். இந்நூலுக்கு குன்றக்குடி ஆதினத்தின் தலைவரான தவத்திரு பொன்னம்பல அடிகள் அணிந்துரை வழங்கியிருக்கிறார்.
# என் கேள்விக்கு என்ன பதில்? – பகுதி 1 (நூல்)

## உள்ளடக்கம்

இந்நூலில் ஆன்மீகம், சோதிடம், தன் முன்னேற்றம், யோகாசனம், உலக நடப்பு, நம்பிக்கைகள், விழுமியங்கள் ஆகியன உள்ளிட்ட பல்வேறு பொருள்களைப் பற்றிய வினாக்களும் விடைகளும் இடம் பெற்றிருக்கின்றன. இவற்றுள் சமயம், நம்பிக்கை ஆகியவை பற்றிய வினாகளும் விடைகளும் அதிகளவில் இடம் பெற்றிருக்கின்றன.
# சைவர்

சைவர் என்பவர் சிவபெருமானை முழுமுதற்கடவுளாக வழிபடுகின்றவர்கள் ஆவர். இவர்கள் தங்களுடைய சைவ நெறிக் கொள்கைக்கு தக்கவாறு சித்தாந்த சைவர், வீர சைவர் எனவும் அழைக்கப்பெறுகின்றார்கள். இவர்கள் சாம்பல் எனும் திருநீறு அணிந்தும், உத்திராட்சம் அணிந்தும் தங்களை அடையாளப்படுத்துகிறார்கள். இவற்றை அணியாத சைவர்களும் உண்டு.
# சைவர்

## காண்க

- சைவ சமயம்
- வீர சைவர்
- நாயன்மார்
- சமய குரவர்
- சந்தான குரவர்
# ஸ்ரீபுரம் இலட்சுமி நாராயணன் பொற்கோயில்

**சிரீபுரம் பொற்கோயில்** (Golden Temple Sripuram) இந்தியாவின் மாநிலமான தமிழ்நாட்டின் வேலூர் அருகே திருமலைக்கோடி (அல்லது மலைக்கோடி) எனப்படும் சிரீபுரத்தில் அமைந்துள்ள சிரீலட்சுமி நாராயணி பொற்கோயில் ஆகும். இத் திருத்தலம், திருப்பதியிலிருந்து 120 கி.மீ. தூரத்திலும், சென்னையிலிருந்து 145 கி.மீ. தூரத்திலும், புதுச்சேரியிலிருந்து 160 கி.மீ. தூரத்திலும் மற்றும் பெங்களூருவிலிருந்து 200 கி.மீ. தூரத்திலும் அமைந்துள்ளது. இக்கோயிலில் செல்வத்தின் அதிபதியாக இருக்கும் சிரீலட்சுமி நாராயணிக்கு குடமுழுக்கு வைபவம் 2007ம் ஆண்டு ஆகஸ்டு மாதம் 24ம் தேதி நடைபெற்றது. இங்கு அனைத்து சமயத்தினரும் வருகை புரிகின்றனர். இந்தக் கோயில் 1500 கிலோகிராம் சுத்த தங்கத்தை பயன்படுத்தி செய்த தங்கத்தகடுகளால் வேயப்பட்டுள்ளது. இது அமிர்தசரசில் இருக்கும் பொற்கோயிலின் உட்புற விமானத்தின் (750 கிலோகிராம் தங்கம்) அளவை விட இரட்டிப்பாக உள்ளது.
# ஸ்ரீபுரம் இலட்சுமி நாராயணன் பொற்கோயில்

## கோயிலின் அமைப்பு

இக்கோயில் முழுவதும் 1,500 கிலோ தங்கத் தகடுகளால் வேயப்பட்டுள்ளது. இக் கோயிலில் உள்ள சிரீலட்சுமி நாராயணி சன்னதி விமானம் மற்றும் அர்த்த மண்டபம் முழுவதும் தூய தங்கத்தகடுகளால் வேயப்பட்டுள்ளது. இக்கோயில் 100 ஏக்கர் பரப்பளவுள்ள அழகிய பூஞ்சோலைகளின் நடுவில் சிரீசக்கரத்தில் உள்ள நட்சத்திர அமைப்பில் உள்ளது. இக் கோயில் வேலூரை மையமாகக் கொண்ட அறக்கட்டளையான நாராயணி பீடம் என்கிற அமைப்பால் கட்டப்பட்டுள்ளது. இதன் தலைவராக ஆன்மீகவாதியான சிரீ சக்தி அம்மா உள்ளார். இவர் "நாராயணி அம்மா" எனவும் அழைக்கப்படுகிறார். மேலும், இக் கோயில் நாட்டின் சிறந்த சுற்றுச்சூழல் வளாக விருதோடு "பசுமைக் கோயில்' விருதும் பெற்றுள்ளது.  
கோயிற்கலையில் நிபுணத்துவம் பெற்ற கைவினைஞர்களால், (1,500 கிலோ) தங்கத்தைப் பயன்படுத்திச் செய்யப்பட்ட இந்த கோயில், பல சிக்கலான பணிகளைக் கொண்டுள்ளது. ஒவ்வொரு விவரமும் கைமுறையாக உருவாக்கப்பட்டது, இதில் தங்கக் கம்பிகளை தங்கத் தகடுகளாக மாற்றுவது, பின்னர் செப்புத் தகடுகளின் மீது தங்க படலங்களை ஏற்றுவது உட்பட பல நுண்ணிய வேலைகள் அடங்கும். பொறிக்கப்பட்ட செப்புத் தகடுகளில் 9 அடுக்குகள் முதல் 10 அடுக்குகள் வரை தங்கப் படலம் பொருத்தப்பட்டுள்ளது. கோயிற்கலையில் உள்ள ஒவ்வொரு விவரத்திற்கும் வேதத்திலிருந்து முக்கியத்துவம் எடுத்தாளப்பட்டுள்ளது. இக் கோயில் நட்சத்திர வடிவில் அமைக்கப்பட்டுள்ளது. கோயிலின் நட்சத்திர வடிவ பாதையின் இருபுறமும் ஆன்மீக செய்திகள் எழுதப்பட்டுள்ள பதாகைகள் உள்ளன. அதனால் பக்தர்கள் அனைவரும் அந்த பாதையில் நடக்கும்போது செய்திகளைப் படிக்க ஏதுவாக உள்ளது.
# ஸ்ரீபுரம் இலட்சுமி நாராயணன் பொற்கோயில்

## மருத்துவமனை

சிரீபுரம் கோயில் வளாகத்திற்கு அருகிலேயே சிரீ நாராயணி மருத்துவமனை மற்றும் ஆய்வு நிலையம் உள்ளது. இதுவும் நாராயணி பீடம் அறக்கட்டளையால் நடத்தப்படுகிறது.
# ஸ்ரீபுரம் இலட்சுமி நாராயணன் பொற்கோயில்

## சுற்றுலாத்தலம்

சிரீபுரம் பொற்கோயில் ஒரு சிறந்த சுற்றுலாத்தலமாக அமைந்துள்ளது. அதனால் நாள்தோறும் மக்கள் இக் கோயிலுக்குச் சென்ற வண்ணம் உள்ளனர். வேலூர் மையப் பகுதியாக இருப்பதால் இந்தியாவின் பல மாநிலங்களில் இருந்தும் சுற்றுலாப் பயணிகள் வருகின்றனர். மேலும், தங்கக் கோயிலை சுற்றியுள்ள அலங்கார வளைவுகள், மண்டபங்கள், முகப்புகள் ஆகியவை இரவு நேரத்தில் வேலூரின் முக்கிய சாலையில் செல்வோரைக் கவரும் வகையில் நவீன விளக்கு ஒளியில் பிரகாசிப்பது இதன் தனிச் சிறப்பாக உள்ளது.
# ஸ்ரீபுரம் இலட்சுமி நாராயணன் பொற்கோயில்

## விரிவாக்கம்

தற்போது சிரீலட்சுமி நாராயணி அம்மனுக்கு மட்டும் சந்நிதி உள்ளதால் பெருமாளுக்கு தனி கற்கோயில் உருவாக்கப்படுகின்றது.